ДЗЯРЖАЎНАЯ ЎСТАНОВА АДУКАЦЫІ

“ДОБРУШСКІ РАЁННЫ ЦЭНТР ДАДАТКОВАЙ АДУКАЦЫІ”

***Конкурсная гульнёвая праграма для дзяцей малодшага і сярэдняга ўзросту***

Аўтар сцэнарыя:

Чыкізава Ірына Уладзіміраўна,

г. Добруш, вул. Войкава, 1

маб. МТС 8 (029) 5387188

Добруш

**Сцэнар гульнёвай праграмы “Для кожнай пары года - свая гульня”**

**Мэта:** прывіваць любоў да беларускай культуры праз уключэннедзяцей у гульню.

**Задачы:** праз гульнёвыя формы знаёміць дзяцей з традыцыямі і культурай беларускага народа;

развіваць у вучняў малодшага і сярэднягя ўзросту спрыт, хуткасць, уменне працаваць у камандзе;

 выхоўваць пачуццё адказнасці за таварыша па камандзе;

 прывіваць любоў да беларускіх песен і музыкі;

 садзейнічаць выхаванню павагі да працоўнага чалавека.

**Узрост**

**удзельнікаў**: вучні малодшага і сярэдняга ўзросту.

**Рэквізіт:** жэтоны з выяваміасенняга лістка, сняжынкі, зялёнага лістка, кветачкі; бульба, кошыкі для бульбы, снежкі, патэльні, крэйда, ленты, кветкі-карзіначкі, кветкі на падлогу, вуллі-домікі з нектарам, маскі пчолак.

**Дзеючыя**

**асобы:** Васілінка Весялінка – беларуская дзяўчынка.

**Музыкальнае**

**суправаджэнне:** ВІА “Сябры” - “Полька беларуская”; ВІА “Радзімічы” – “Лявоніха”; беларуская народная полька.

**Метадычныя**

**рэкамендацыі:** Гульнёвая праграма можа быць выкарыстана метадыстамі, культарганізатарамі, педагогамі-арганізатарамі школ, класнымі кіраўнікамі, кіраўнікамі творчых аб’яднанняў устаноў дадатковай адукацыі дзяцей і моладзі.

Дадзеная гульнёвая праграма можа праводзіцца як асобнае мерапрыемства, так і ў рамках пэўнага свята.

У залежнасці ад умоў правядзення праграмы колькасць удзельнікаў можа быць рознай. Вядучым рэкамендуецца апранацца ў беларускія касцюмы і праводзіць праграму на беларускай мове,каб захаваць нацыянальныя матывы і далучыць дзяцей да народнай культуры. Фарміраванне каманд магчыма як з выкарыстаннем жэтонаў, так і па жаданню рабят.

Поспех праграмы залежыць ад яркасці рэквізіта, вясёлага музычнага суправаджэння з выкарыстаннем беларускай народнай музыкі і музыкі беларускіх выканаўцаў,эмацыянальнасці і ўмення вядучага актывізаваць гледачоў з дапамогай крычалак, зазываў, а таксама масавых гульняў з залам.

Дадзеная праграма дасягне мэты, калі ў вядучага будзе 2-3 памошнікі, якія своечасова будуць раздаваць рэквізіт.

Пераможцы конкурсаў могуць узнагароджвацца як апладысментамі, так і падарункамі. Але падарункі павінны мець дачыненне да беларускай культуры, каб захаваць ідэю сцэнара.

**ХОД ПРАГРАМЫ:**

*На сцену выходзіць вядучая ў народным убранні, пад музыку “Лявоніха” прытанцоўваючы, і спявае*

“Ой лявоніха, лявоніха мая,

Падабаецца мне музыка твая,

Ты з дзяцінства карагодная,

У юнацтве – навамодная”.

**Васілінка:** Добры дзень, мае даражэнькія хлопчыкі і дзяўчынкі, шаноўныя госці! Як многа вас сёння сабралася! А вы ведаеце, як мяне завуць?Паспрабуйце здагадацца. Якія беларускія імёны вы ведаеце? *(Дзеці называюць імёны, якія яны ведаюць).*А завуць мяне Васілінка, Васілінка - Весялінка. Скажыце, дзеці, а вы любіце гуляць? *(адказы дзяцей)*Таму я рада вітаць вас і запрашаю прыняць удзел у нашым свяце беларускай гульні.

Сёння мы з вамі здзейснім падарожжа, апынемся ў розных порах года і даведаемся, у якія гульні можнапагуляць восенню, зімой, вясной, летам. А гульні гэтыя, канешне, будуць звязаны з традыцыямі і культурай беларускага народа.

Да пачатку праграмы вы атрымалі рознакаляровыя жэтоны, якія суадносяцца з кожнай парой года. Сняжынкі – гэта зіма, зялёныя лісточкі – вясна, чырвоныя кветачкі – лета, а жоўтыя кляновыя лісточкі – канешне, восень. Гэтыя жэтоны спатрэбяцца для таго, каб кожны з вас паўдзельнічаў у гульнях.

А каб пачать нашу гульнёвую праграму патрэбна ўсім разам пракрычаць “Раз, два, тры, чатыры, пяць – пачынаем мы гуляць!”. Яшчэ раз усе разам “Раз, два, тры, чатыры, пяць – пачынаем мы гуляць!”*(дзеці паўтараюць за вядучай).*Запомніце, калі ласка, гэтую фразу, з яе мы будзем пачынаць кожную гульню.

**Васілінка:** Любоесвята, любую працу беларусы пачыналі з песні, і нашу гульнёвую праграму мы таксама пачнём з беларускай народнай песні “Цяцерка”. Я буду спяваць, але і вы павінны мне дапамагчы падпяваць песню. Згодныя? *(дзеці адказваюць)* Ну, тады пачынаем. Я запяваю, а вы пасля кожнага радка падпяваеце словы “Ды ух я!” Спрабуем, усе разам “Ды ух я!”

**Выкананне песні “Цяцерка”**

*(песня спрошчана і адаптавана пад гульнёвую праграму)*

Я цяцерку пасу,

Ды ух я!

На зялёным лугу,

Ды ух я!

Як цяцерка пад мост,

Ды ух я!

Я цяцерку за хвост,

Ды ух я!

Ой, ты дудка мая,

Ды ух я!

Весялушка мая,

Ды ух я!

Весялі ты мяне,

Ды ух я!

На чужой старане,

Ды ух я!

*(песня выконваецца пад музыку беларускай народнай песні “Цяцерка”)*

Ну вось і пачалося наша свята. А наша падарожжа мы пачнем з прыгожай асенняй пары.А самае галоўнае свята восені, як вы, напэўна, здагадаліся – гэта Дажынкі. А што святкуюць на Дажынках? *(дзеці адказваюць, вядучая падагульняе, калі дзеці не ведаюць, тлумачыць сама).*Дажынкі – гэта свята хлебаробаў, яго звычайна святкуюць, калі з палёў убіраюць апошнія зернавыя. А як кажуць у народзе: “Не радзіцца хлеб без працы”.

І зараз, даражэнькія мае, уявіце, што вы на жытнёвым полі, што вы і ёсць жытнёвае поле. Мы будзем імітаваць рухі жыта, якое ўсходзіць. А для гэтага, калі ласка,падыміцеся са сваіх месцаў*(дзеці паўтараюць рухі за вядучай).*

Пакланіліся зямліцы, каб лепш радзіла

*(кланяемся спачатку управа, пасля улева)*

Пасеялі зернейка, каб добра ўрадзіла,

*(імітуем рухі засявання поля)*

Узыходзіць зернейка, цягнецца да сонейка,

*(падымаем рукі ўгору, выцягваемся )*

Вось з’яўляюцца першыя каласочкі,

*(паказваем раскрытыя далоні)*

Шумяць яны, качаюцца на вятру,

*(качаем рукамі з раскрытымі далонямі)*

Наступіла восень і жытнёвыя каласочкі прыпадаюць да зямлі, гнуцца,

*(нахіляемся і апускаем рукі, быццам яны сталі цяжкімі)*

Выйшлі жнеі і пачалі жаць ды пряпяваць:

*(імітуем рухі жняі)*

 Жыва, жыва – жаць!

*(вучні паўтараюць словы за вядучым)*

 Жыва, жыва – жаць!

 Жыва, жыва – жаць!

Малайцы, добра зжалі жытнёвае поле. А што яшчэ восенню збіраюць беларусы? *(вучні выказваюць свае меркаванні)*. Канешне ж, гэта наш другі хлеб – бульба.Вось і мы зараз, гуляючы, будзем збіраць бульбу. Рабяты, а вы любіце бульбу? Ну тады вы сапраўдныя беларусы. А на сцэну я запрашаю вучняў, якія атрымалі жэтоны з выявай асенняга лістка. *(вучні падымаюцца на сцэну, дзеляцца на каманды, у гэты час асістэнты выносяць рэквізіт на сцэну ).* У гэтай гульне будуць удзельнічаць дзве каманды з назвамі “Весялухі” і “Забавухі”. Ну што, пачынаем: “Раз, два, тры, чатыры, пяць – пачынаем мы гуляць!”*(зал паўтарае разам з вядучай)*

**Праводзіцца гульня “Бульба”**

**Рэквізіт:** бульба, кошыкі, павязкі на вочы.

Па сярэдзіне сцэны насыпана бульба. Камады выстрайваюцца адна насупраць другой у шэрэнгу. Трэба з завязанымі вачыма знайсці адну бульбіну, пакласці яе ў кошык і прыбегчы да каманды, перадаўшы кашык з бульбай наступнаму іграку. Кожны з удзельнікаў павінен схадзіць за бульбай 2 разы. Астатнія ігракі дапамагаюць выкрыкамі сарыентавацца на сцэне і знайсці бульбіну. Якая каманда першай сабярэ ўсю бульбу, падымае рукі ўгору.

 Праводзіцца гульня пад музыку “Беларуская полька”. Пасля заканчэння падводзяцца вынікі, вызначаюцца пераможцы. Гучаць апладысменты пераможцам.

**Васілінка:** За восенню ідзе зіма, сцюдзёная і лютая пара года, але адначасова гэта і пара вясёлых святаў і гульняў. У якія гульні можна гуляць зімой? *(дзеці называюць гульні, вядучая дапаўняе).*

Як толькі выпадае першы снег, дзеці імкнуцца на вуліцу гуляць у снежкі. І я таксама прапаную вам згуляць у снежкі, але нашы снежкі будуць незвычайныя. На сцену запрашаюцца тыя ўдзельнікі, хто атрымаў жэтоны-сняжынкі. *(вучні выходзяць на сцену, дзеляцца на каманды. Асістэнты выносяць рэквізіт).*

**Праводзіцца гульня “Вясёлыя снежкі”**

**Рэквізіт:** снежкі (па дзесяць на кожную каманду), патэльні, крэйда.

8 гуляючых дзеляцца на 2 каманды па 4 удзельнікі. Сцена акрэсліваецца дзвума лініямі – па сярэдзіне нейтральная зона. Каманды выстрайваюцца ў дзве лініі адна насупраць другой. Кожная каманда выбірае двух кідаючых і двух адбіваючых.

Задача кідаючых за адну хвіліну закідаць снежкамі супрацьлеглую каманду, перакідваць снежкі удзельнікам за спіны нельга. Задача ўдзельнікаў з патэльнямі (адбіваючых) адбіваць снежкі на палову супернікаў. Выйграе тая каманда, на палове якой пасля завяршэння часу будзе меньшая колькасць снежак. Снежкі, якія падаюць на нейтральную тэрыторыю, не лічацца, і імі можна карыстацца пры кіданні.Пакуль гучыць музыка падымаць снежкі з падлогі і перакідваць на тэрыторыю суперніка не забараняецца.

Гульня пачынаецца з традыцыйнай фразы: “Раз, два, тры, чатыры, пяць – пачынаем мы гуляць!”

Гульня праводзіцца пад музыку “Лявоніха”.Пасля завяршэння гульні вызначаецца каманда-пераможца, якаяўзнагароджваецца апладысментамі.

**Васілінка:** Прыйшла вясна, вясна красна,

 І дзяўчаты прыбіраюцца,

 На вячорачкі збіраюцца.

А каб быць самымі прыгожымі дзяўчаты заплятаюць у доўгія косы рознакаляровыя ленты. Вось і я, прыгажуня, сабралася на вячоркі. І папрашу вас, мае даражэнькія, заплесці мне косы. Для гэтага на сцэну я запрашаю ўдзельнікаў, якія атрымалі жэтоны з зялёнымі лісточкамі. *(Удзельнікі пад музыку падымаюцца на сцэну, у гэты час асістэнты выносяць рэквізіт)*.

**Праводзіцца гульня “Запляці касу”**

**Рэквізіт:** ленты.

У гульне ўдзельнічаюць шэсць чалавек, па тры чалавека ў камандзе. Вядучая ў кожнай руцэ трымае па тры ленты, звязаныя паміж сабой. Задача ўдзельнікаўза адну хвіліну заплесці касу з лент. Кожны з трох удзельнікаў трымае у руцэ адну ленту. Задача кожнай каманды - заплесці касу. Удзельнікі могуцьпераскокваць ленты, падлазіць пад імі, пераходзіць за спінай суседа, але выпускаць з рук іх нельга.Каманда, якаяза адну хвіліну запляце даўжэйшую і прыгажэйшую касу - перамагае.

Зал паўтарае за вядучай фразу: “Раз, два, тры, чатыры, пяць – пачынаем мы гуляць!”

Гульнюсуправаджае вясёлая беларуская полька. Пасля заканчэння музыкі падводзяцца вынікі.

**Васілінка:** Рабяты, а ці чулі вы выраз “працавіты, як пчала”? *(вучні адказваюць).*Так, пчолкі – вельмі працалюбівыя, яны з раніцы да вечара носяць нектар з кветачак у вуллі, свае хаткі. І зараз я прапаную вам, мае даражэнькія, уявіць сябе ў ролі пчолак. На сцэну запрашаюцца вучні, якія атрымалі жэтоны з малюнкам кветачкі. *(На сцэну выходзяць вучні, дзеляцца на каманды, асістэнты ў гэты час раскладваюць рэквізіт).*

**Праводзіцца гульня “Пчолкі”**

**Рэквізіт:** маскі пчолак, шарыкі нектару, кветкі-карзінкі, кветкі на падлогу, вуллі-домікі.

У кожнай камандзе па чатыры ўдзельнікі. Кожны па чарзе надзявае маску пчолкі, бярэ з кветкі-карзінкі шарык нектару і, пераскокваючы з кветкі на кветку, нясе нектар ў свой вулей. Затым вылятае наступная пчолка і г.д. Вылятаць пчолка можа толькі тады, калі адзявае маску. Выйграе тая каманда, якая хутчэй збярэ ўвесь нектар. Зал падае каманду аб пачатку гульні.

Гульня праводзіцца пад вясёлую беларускую песню “Пчолка-працаўніца”.Падвядзенне вынікаў. Каманда-пераможца ўзнагароджваецца апладысментамі.

**Васілінка:** Ну вось і закончылася наша свята.

Але я не магу пакінуць вас не станцаваўшы на развітанне. Я прашу ўвесь зал падняцца і станцаваць са мною і маімі сяброўкамісамы знакаміты беларускі танец – “Лявоніху”.

Гучыць песня “Лявоніха”, Васілінка танцуе, зал паўтарае за ёй усе рухі.

Апісанне варыянта танца, складзенага на аснове элементаў беларускага народнага танца.

Музычны памер 2/4. Кампазіцыя танца складаецца з адной фігуры (12 тактаў).

Зыходнае становішча:рукі на поясе, локці ледзь прыподнятыя, ногі ў VIпазіцыі.

Апісанне танца:

1 такт. Выконваць, пачыная з правай нагі “асноўны ход” (рух складаецца з шырокага крока і наступных дзвух невялікіх крокаў-пераступанняў на полупальцах з рухам наперад.)

2 такт. Паўтарыць рухі першага такта, пачынаючы з левай нагі.

3 такт. Паўтарэнне 1 такта.

4 такт. Паўтарэнне 2 такта.

5 такт. Рукі на поясе. Выконваецца прытоп у тры удары.

6 такт. Паўтарэнне элементаў 5 такта.

7 такт. Элемент “кавыралачка”: вывядзенне правай нагі ўбок на насок, затым на пятку і далей тры прытопы, пачынаючы з правай нагі.

8 такт. Паўтарэнне элемента 6 такта, пачынаючы з левай нагі.

9 такт. Элемент “спружынка з паваротам”: выконваецца ў правы і левы бокпа аднаму разу.

10 такт. Элемет “паскокі” на месцы: выконваецца 4 разы (правая-левая,правая-левая).

11 такт. Паўтарэнне элемента 9 такта.

12 такт. Паўтарэнне элемента 10 такта.

На прыканцы танцуючыя спыняюцца, ногі ў VIпазіцыі, рукі паднятыя ўверх.

**Васілінка:** Ну вось і скончылася наша падарожжа ў розныя поры года. А вы, рабяты, ўсе малайцы, з вамі было прыемна падарожнічаць. І я спадзяюся, што нашападарожжа дапаможа весела вабіць свой час і восенню, і зімой, і вясной, і летам. Да новых сустрэч, мае даражэнькія! Дзякуй, што прыйшлі да нас на свята. *(Усе кланяюцца і выходзяць са сцэны)*

СПІС ВЫКАРЫСТАНАЙ ЛІТАРАТУРЫ:

1. Арлова, Г.П. Беларуская народная педагогіка / Г.П. Арлова. – Мн., 1993
2. Ермакова, З.І., Шабека, М.В. Беларускія гульні /З.І. Ерманова, М.В. Шабека. – Мн., 1989
3. Жаўнярчук, П.В. Беларускія гаспадынькі / П.В. Жаўнярчук // Пачатковая школа. – 2007. – № 8.
4. <http://www>. miloman.net